সুষমা রায়

সুষমা রায় ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
সুষমা রায় ১৯২৩ সালে বৃহত্তর ফরিদপুরের গোপালগঞ্জ থানার উলপুর গ্রামে এক জমিদার পরিবারে জন্মগ্রহণ করেন। তার পিতার নাম মনোরঞ্জন রায়। তার দিদি ছিলেন নির্মলা রায়। পিতার আদর্শে প্রভাবিত হয়ে রাজনীতিতে যোগ দেন। ১৯৪৬ সালে কবি নীরেন্দ্রনাথ চক্রবর্তী সাথে বিবাহ হয়।

রাজনৈতিক জীবন 
স্কুলে পড়া সময় থেকে আর.এস.পি. দলের সভ্য হন। তিনি কলেজে পড়ার সময় ছাত্রী সংগঠনে আত্ননিয়গ করেন। ১৯৩৯ সালে তিনি 'নিখিল বঙ্গ ছাত্র ফেডারেশন' এর ছাত্রী-সাব-কমিটির সভানেত্রী নির্বাচিত হন। ১৯৪২ সালে আগস্ট-আন্দোলন করতে গিয়ে গ্রেপ্তার হন। ৩ বছরের কারাদণ্ড হয়। তিনি প্রথমে প্রেসিডেন্সি জেলে নিরাপত্তা-বন্দীরূপে আটক থাকেন এবং পরে বছরখানেক নিজ গ্রামে স্বগৃহে অন্তরীণ থাকেন। ১৯৪৫ এবং ১৯৪৬ সালে ভারতবর্ষে গণ-আন্দোলন ও ছাত্র-বিক্ষোভের সাথে যুক্ত হন। ১৯৪৬ সালে ছাত্রদের মুখপত্র শ্রীহর্ষ এর সম্পাদিকা হিসাবে দায়িত্ব পালন করেন।

তথ্যসূত্র 

বিষয়শ্রেণী:১৯২৩-এ জন্ম
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী